**OBRAZLOŽENJE UZ**

**I. IZMJENE I DOPUNE PRORAČUNA OPĆINE LASTOVO ZA 2025. GODINU**

U prosincu 2024. godine Općinsko vijeće Lastovo donijelo je Plan proračuna Općine Lastovo za 2025. godinu i projekcije za 2026. i 2027. godinu.

U Proračunu za 2025. godinu planiran je višak prihoda iz prošlih godina u iznosu od 236.975,00 eura.

Pri planiranju procjenjena je visina viška Prihoda jer točan iznos u prosincu 2024. godine nije bio poznat.

Budući da je za 2024. godinu napravljen godišnji obračun proračuna Općine Lastovo i utvrđen rezultat poslovanja u iznosu od 91.923,06 eura bilo je potrebno takav rezultat uvrsiti u Izmjene i dopune proračuna Općine Lastovo.

Kako je ostvareni višak manji od planiranog bilo je potrebno uskladiti odnosno umanjiti i rashodnu stranu plana Proračuna za 2025. godinu.

U Programu Održavanje komunalne infrastrukture uvrštena je nova pozicija Uređenje nerazvrstanih cesta na području općine Lastovo u iznosu od 98.000,00 eura. Izvor financiranja su sredstva proračuna RH i sredstva proračuna Općine Lastovo.

U Programu Održavanje imovine pozicija održavanje stanova umanjena je za 25.000,00 pa sada iznosi 4.500,00 eura. Dodana je nova pozicija Darovanje zgrade ČZGR 1125 Ubli, u iznosu od 80.000,00 eura. Budući da se radi o prijenosu imovine iz Republike Hrvatske povećane su i kapitalne pomoći za isti iznos.

U Programu Planovi studije projekti i podloge umanjena je pozicij Projekt odvodnje otpadnih voda I sada iznosi 2.000,00 eura. Umanjena je pozicija Projektna dokumentacija aglomeracije otoka Lastova i sada iznosi 2.000,00 eura

U Programu javnih potreba u kulturi umanjena je pozicija Knežev dvor i etnološka zbirka sv. Ivan za 100.000,00 koje su se odnosile na sanaciju krova budući da nisu osigurana sredstva iz Ministarstva kulture.

U Programu socijalne skrbi pozicija stipendije je umanjena za 30.000,00 eura i sada iznosi 18.000,00 eura budući da je sada poznat broj studenata i učenika koji su ostvarili parvo na stipendiranje.

U Programu Razvoj poljoprivrede povećana je stavka Program raspolaganja državnim poljoprivrednim zemljištem za 5.500,00 eura i sada iznosi 8.500,00 eura jer je toliko potrebno za financiranje ovog programa.

Program predškolskog odgoja osnovnog obrazovanja povećava se za 5.295,00 eura. Uvršten je preneseni manjak prihoda iz 2024. godine i povećana sredstva za održavanje zgrade vrtića radi hitnih popravaka iste.

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA LASTOVO

OPĆINSKO VIJEĆE

KLASA: 400-06/24-01/12

URBROJ: 2117-15-02-24-21

Lastovo, 3. travnja 2025. godine

PREDSJEDNIK OPĆINSKOG VIJEĆA

Gojko Antica